དེ་རིང་ནི་བདག་གི་ཚེ་སྲོག་ཁྲོད་ཀྱི་ཆེས་མཐའ་མཇུག་གི་ཉིན་མོ་ཡིན།གལ་ཏེ་འདི་ཉིད་བདག་གི་དུས་མཇུག་ཡིན་ཚེ།འདི་ནི་འགྱུར་བ་མེད་པའི་དྲན་གསོའི་དུས་ཚེས་ཏེ།བདག་གིས་ཉིན་མོ་འདི་ཉིད་ཆེས་མཛེས་སྡུག་ལྡན་པ་ཞིག་ཏུ་བལྟ་ཞིང་།བདུད་རྩི་ལྟ་བུའི་སྐར་ཆའི་ཐིགས་པ་རེ་རེ་ཁམ་བུ་རེ་རེ་དང་བཅས་ཏེ་ལོངས་སུ་སྤྱོད་བཞིན།ལུས་སེམས་དྲོད་སྣང་གི་དྲིན་གྱིས་ཁེངས་ནས།སྐར་ཆ་རེ་རེའི་སྐབས་ཀྱང་རིན་ཐང་བླ་མེད་ལྡན་པ་ལས་གཡོལ་དུ་མི་འཇུག་ཁར།ནུས་ཤུགས་ལྡབ་འགྱུར་གྱི་སྒོ་ནས་ཤ་སྐམ་རུས་ཟད་དུ་མ་གྱུར་བར།དཔའ་སྤོབས་ཆེན་པོས་བརྩོན་པའི་ཆུ་རྒྱུན་མུ་རུ་བསྐྱང་།འདི་ལྟར།ཁ་སང་གི་དུས་ཚོད་རེ་རེ་བས་དེ་རིང་གི་སྐར་ཆ་རེ་རེའི་སྤྱོད་སྒོ་བཟང་བར་འཇུག་པ་སྟེ།མདོར་ན།གསེར་གྱི་རྔ་མར་དངུལ་དང་།དངུལ་གྱི་རྗེས་སུ་པ་ཏྲས་བརྒྱན་པ་ལྟར།ཆེས་མཐའ་མཇུག་ཀྱང་ཆེས་ཕུལ་བྱུང་གི་ངང་ནས་བསྐྱལ་རྒྱུ་དེའོ།།